**Pokyny a odporúčania pre otváranie osvetových zariadení, kultúrnych centier, vrátane hvezdární:**

Podmienkou postupného otvárania kultúrnych zariadení je striktné dodržiavanie opatrení zverejnených:

- Vyhláškou č. 186 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k obmedzeniam prevádzok a hromadných podujatí

- Vyhláškou č. 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa;

- Aktuálny COVID automat a súvisiace aktuálne nariadenia, opatrenia;

**Pri návšteve kultúrneho zariadenia je potrebné dodržiavať prioritne tieto opatrenia:**

* Vstup a pobyt v priestoroch /vonkajších a vnútorných/ umožniť len s prekrytými dýchacími cestami /nos aj ústa/ – respirátor FFP-2, FFP-3, KN-95)[[1]](#footnote-1);
* preukázať sa negatívnym RT-PCR alebo negatívnym antigénovým testom nie starším ako 7 dní \*;

*\*Usmernenie k GDPR: umiestniť potrebné informovanie pre návštevníkov pred vstupom do objektu tak, aby ho dotknutá osoba mala možnosť vidieť ešte pred momentom, ako od danej osoby budú požadované preukázanie potrebným dokladom (napr. negatívnym testom)*

* Pri vstupe do zariadenia vykonať dezinfekciu rúk; zákaz podávania rúk;
* Dodržiavať min. 2m odstupy medzi osobami v miestnostiach pre verejnosť napr. výstavných miestnostiach;
* Počet návštevníkov v organizácii  v jednom okamihu nesmie prekročiť koncentráciu jeden návštevník na 15 m2 z vnútornej plochy prístupnej návštevníkom (okrem skupín s maximálnym počtom do 6 osôb)
* Pri návšteve výstav zabezpečiť, aby medzi jednotlivými skupinami bol potrebný čas na vetranie alebo dezinfekciu vzduchu germicidným žiaričom;

*Ďalej:*

* *Odporúča sa ošetriť audio/video a podobné zariadenia tak, aby nedochádzalo k priamemu kontaktu návštevníka s daným predmetom.*
* *Inštalácie, pri ktorých je k dispozícii aktivizačný spínač by mali byť dezinfikované vhodnými dezinfekčnými prostriedkami na pravidelnej báze.*
* *Pravidelne čistiť a dezinfikovať povrchy, kľučky, svetelné vypínače a iné predmety/ plochy, u ktorých dochádza k priamemu kontaktu s návštevníkmi alebo zamestnancami. Nutnosťou je aj časté vetranie priestorov. Odporúča sa aj každý deň umývať podlahy prevádzky na vlhko s dezinfekčným prostriedkom.*
* *Je možné otvoriť WC pre verejnosť, avšak nutné pravidelné vykonávanie dezinfekcie dotykových plôch na WC pre návštevníkov každú hodinu, v priestoroch WC zabezpečiť dezinfekciu na ruky a jednorazové utierky, je prísny zákaz používať sušiče rúk.*
* *Odporúča sa maximálne možné obmedzenie používania vzduchotechnických a klimatizačných zariadení v organizáciách. V tejto fáze sa neodporúča poskytovanie služieb v mobilnom planetáriu hvezdární.*
* *večerné pozorovania oblohy v hvezdárni sa kvôli nemožnosti dodržiavať v kupole plochu pripadajúcu na jedného návštevníka a vzájomné odstupy, nie je možné v tomto čase realizovať;*
* **Odporúča sa organizáciu otvoriť postupne (nie všetky služby a prevádzky naraz).**

*Poznámky:*

* Povinnosťou organizátorov aktivít je pravidelne sledovať aktuálne opatrenia Úradu verejného zdravotníctva SR na <http://www.uvzsr.sk/> a ďalšie opatrenia ústredných orgánov ako aj zriaďovateľa na [www.vucke.sk](http://www.vucke.sk)
* Štatutári organizácií sú povinní spracovať aktuálne prevádzkové poriadky pre vlastnú organizáciu s rešpektovaním pokynov a opatrení pri organizovaní podujatí a sprístupnení svojich prevádzkových priestorov určených pre verejnosť a tieto účinným spôsobom zverejniť na svojich webových stránkach, resp. umiestniť na viditeľnom mieste v rámci kultúrneho zariadenia.
* Ďalej sa odporúča striktné **dodržiavanie pokynov vydaných hlavným hygienikom pre školské zariadenia** predovšetkým **pri organizovaní aktivít pre deti** napr.: tvorivých dielní a iných podobných podujatí pre deti a mládež s prioritou pre vekové skupiny predškolských zariadení a základných škôl prvého stupňa;
* V prípade organizovanie vzdelávacích a metodických aktivít, seminárov, besied apod. *sa odporúča zabezpečiť sedenie a prítomnosť návštevníkov/účastníkov podujatia obdobne ako je určené opatreniami a pokynmi pre školské triedy*, **pri tom** **dodržiavať opatrenie jeden návštevník na 15 m2 z vnútornej plochy prístupnej návštevníkom**;

Pokyny a odporúčania boli spracované z dostupných súvisiacich dokumentov 21.4.2021;

1. Vyhláška Úradu verejného zdravotníctva č. 175/2021 zo dňa 15.4.2021 [↑](#footnote-ref-1)